Joneikiškė

Joneikiškė (arba Naujoji; vok. Joneikischken, nuo 1895 m. vok. Neukirch, 1945–1946 m. rus. Нойкирх, nuo 1946 m. rugsėjo 7 d. Timiriazevas, rus. Тимирязево) – gyvenvietė Kaliningrado srities šiaurinėje dalyje, Slavsko rajone, 7 km į vakarus nuo Gastų, prie kelio R513, dešiniajame Šalteikės krante. Nuo 2008 m. birželio 30 d. Timiriazevo kaimo gyvenvietės centras. Istorija Skalvos žemės kaimo pavadinimas lietuviškos kilmės. Pirmą kartą Joneikiškė (arba Jonaikiškiai) paminėta 1650 m., kai pastatyta medinė bažnyčia, po kelerių metų sudegusi trenkus žaibui. Prie bažnyčios atidaryta mokykla. 1709–1710 m. du trečdaliai gyventojų mirė nuo maro. 1740 m. senosios vietoje pastatyta mūrinė bažnyčia, joje 1757 m. įrengti vargonai. 1936 m. bažnyčia restauruota. Užėjus sovietams, 1946 m. bažnyčioje įrengtas kolūkio grūdų sandėlis, 1995 m. ji sudegė. 1903 m. kaimo gatvėse įrengtas dujinis apšvietimas. 1914 m. kaimą apgriovė Rusijos imperijos kariuomenė. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Lankos apskrities miestelis. 1947–2008 m. Timiriazevo apylinkės (rus. Тимирязевский cовет) centras. Gyventojai Apylinkė Timiriazevo apylinkės teritorijoje buvo šios gyvenvietės: Šaltiniai Nuorodos Timiriazevas foto-planeta.com Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228. Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976. Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.